
‏כ"ה אייר תשע"ט
‏30 מאי 2019

לכבוד                                              				

שלום רב,

                                     

הנדון: בקשה לקבלת מידע מכוח חוק חופש המידע, תשנ"ח 1998 – 
תוצאות מכרזים – רשימת זוכים + סכום זכיה
סימוכין: פנייתך מיום 23.5.19
ראשית , תודה על פנייתך בנושא שבנדון.
לפנייה שהעברת למשרדנו, מצורפת טבלה וביחס אליה, ביקשת לקבל מידע אודות 16  מכרזים[footnoteRef:1]. [1:  יוער כי ייתכן ולא כולם מוגדרים "הליך מכרזי". התייחסות לכך – בגוף המענה.] 

ביחס למכרזים לגביהם ביקשת מידע, ציינת כי המידע המבוקש הוא שם החברה הזוכה וסכום הזכייה.
כמתבקש, בוצעה פנייה אל יחידת ההתקשרויות והמכרזים המשרדית והיכן שנדרש, מקום בו מנוהל ההליך המכרזי על ידי יחידה מקצועת במשרד – נעשתה גם פניה ישירות אליה. 
בהתאם לאמור לעיל, מצ"ב התייחסות המשרד לבקשת המידע. בהקשר דנן, מפצל משרדנו, את התייחסותו ל – 2 חלקים:
1. מכרזים לגביהם טרם הסתיים ההליך המכרזי / בדיקת ההצעות.
2. שורות בטבלה בהן לא צוין מס' סידורי – לא מדובר במכרז. 
לנוחיותך, מצ"ב טבלה ובה איגום מידע בנושא. 
המספרים הסידוריים, תואמים את אלו המופיעים בבקשת המידע המקורית, אותה העברת למשרדנו.


	
	מס מכרז
	נושא המכרז
	החברה הזוכה 
(או החברות הזוכות)

	1
	30/18
	שירותי ביצוע בדיקות כלכליות של תכניות עסקיות ומתן יעוץ כלכלי לרשות ההשקעות לפיתוח תעשייה.
	טרם הסתיים הליך בדיקת ההצעות

	2
	20/18
	הקמת והפעלת מכון ליצור מתקדם.
	טרם הסתיים הליך בדיקת ההצעות

	3
	
	חלוקת מכסה של בדים ומצעים מפקיסטן ובנגלדש.
	לא מדובר במכרז 

	4
	
	חלוקת יתרת מכסה ליבוא מוצרי בשר בקר טרי לשנת 2019.
	לא מדובר במכרז

	5
	33/18
	מתן שירותי ייעוץ בתחום הגנת סייבר לצורך שמירה על רציפות התפקוד על מפעלים חיוניים.
	טרם הסתיים הליך בדיקת ההצעות

	6
	
	בקשות לקבלת סיוע להעלאת רמת המוכנות לאיומי סייבר.
	לא מדובר במכרז

	7
	31/18
	קבלת שירותי ניו מדיה ודיגיטל.
	טרם הסתיים הליך בדיקת ההצעות

	8
	
	חלוקת מכסות וולונטריות לשנת 2019 - מיץ ענבים, חלב ושמנת בלתי מרוכזים, חובצה חלב ושמנת קרושים, פירות אחרים, קוקוס, בננות מיובשות.
	לא מדובר במכרז

	9
	
	חלוקת מכסות וולונטריות לשנת  2019 - אלבומין, שקדים, מיץ תפוזים ומלפפונים להחמצה.
	לא מדובר במכרז

	10
	35/18
	שירותי בדיקה ומתן המלצה לפטור מאישור תקן רשמי למוצרים מיובאים.
	טרם הסתיים הליך בדיקת ההצעות

	11
	36/18
	אספקת שירותי פיקוח, בקרה והשגחה על מלאי מזון ממשלתי.
	טרם הסתיים הליך בדיקת ההצעות

	12
	
	חלוקת מכסה נוספת של שקדים לשנת 2019 לתעשייה בלבד.

	לא מדובר במכרז

	13
	
	קבלת זכויות במקרקעין להקמת מפעלי תעשייה או מלאכה באזור תעשייה תימורים.
	

	14
	32/18
	הקמת והפעלת מרכז להתייעלות במשאבים
	טרם הסתיים הליך בדיקת ההצעות

	15
	29/18
	בחירת תאגידים מפעילים למתן אשראי חוץ בנקאי לעסקים קטנים ובינוניים.
	ההליך המכרזי טרם הסתיים

	16
	
	סיוע בהגברת התחרות בתחום המזון ללא גלוטן.
	לא מדובר במכרז



יצוין כי ביחס למופיע בשורה 13 בטבלה, הנושא עדיין בבירור אם מדובר במכרז ואם התשובה לכך חיובית, האם ההליך הסתיים וישנה חברה או חברות זוכות.
במידה וכן, תידרש פנייה מכוח סע' 13 לחוק חופש המידע על מנת לקבל את התייחסות הזוכה/ות, בחינת עמדתה/ן, הן בהיבטים המקצועיים והן במישור המשפטי ויידועה/ן באשר להחלטות המשרד - לכשיתקבלו.
משרדנו ימשיך ויעמוד איתך בקשר ביחס  להליך זה.


בברכה
יוסי זולפן,

  הממונה על חוק חופש המידע
   משרד הכלכלה והתעשייה









העתק: 	עו"ד אמל כולאב, הלשכה המשפטית

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

